open-index/open-wikipedia-markdown huggingface dataset:
سپوتيفاي

تصغير|يسار|250px|<P ALIGN=center>دانييل إيك، مول سپوتيفاي، مع لفرقة ديالو ف 2010.</p>
**سپوتيفاي** (بلينݣليزية: Spotify) شركة سويدية ديال لأوديو، عندها أپليكاصيون ديالها ف التيليفون كيسمعو بيها الناس لموسيقا ولا لپودكاسطات. تأسسات الشركة ف 2006 و مولاها هو دانييل إيك. يقدر لواحد يسمع فابور لسپوتيفاي (تقريبا 433 مليون واحد ف لعالم كيخدّموها)، ولكن غادي يجيوه إشهارات لوسط، و لايخلص باش يسمع بلا ما يتقطعلو لأوديو (تقريبا 188 مليون واحد).

سپوتيفاي تاتخلص مالين لأوديويات على حساب شحال من مرة تسمعو. لمقر لكبير د الشركة كاين ف سطوكهولم، و دخلات ف 2018 للبورصة د نيويورك.
## مصادر


تصنيف:طيكنولوجيا
تصنيف:شركة سويدية
يوسف شريبة

**يوسف شريبة** (مزيود ف 8 شتنبر 1995 ف لمحمدية) بيزنيسمان و مدون و مصمم مغريبي.

## لكاريير
شارك يوسف شريبة ف پروجيات معا بزاف د لمصممين و لماركات لعالمية، بحال روميو كوتير ، ذ رويال پاريس ، ؤ كان سفير ديال عاداد د لماركات لخرين بحال ؤليڤ لوكس ، ؤ ويلي طوماس .

قاد واحد مجموعة د لفيلترات د تّصاور على شكل كمامات، نشرهوم ف إنسطاݣرام باش يشجع الناس باش يلبسو لكمامات ف لفترة ديال جّايحة د كوڤيد 19. واحد من هاد لفيلترات كان مصاوب ب ضّراپو د لمغريب، ؤ نتاشر عند بزاف د لخدايميا ف إنسطاݣرام ملي خدّموه فنانين بحال أسماء لمنور و حاتم عمور. قاد تا فيلتر ب ضراپوات ديال بزاف د لبلدان خرين بحال لبنان و مصر و فلسطين، ؤ تا ب لوان فرقة رّجاء لبيضاوي.

فيلتر أخور ديالو "باربي فريكس فيلتر"  تّستعمل من عند 800 مليون خدايمي ف إنسطاݣرام.

كان يوسف شريبة تا من بين لموساعدين ف فيلم  لميريكاني لي خرج ف 2020.

## مصادر

تصنيف:زيادة 1995
تصنيف:موصميم مغريبي
تصنيف:ناس تزادو ف لمحمدية
تصنيف:مقالات فيها مصدر و 3000 بايت
ياسين بونو

**ياسين بونو** (تولد ف 5 أبريل 1991 ف موريال، كانادا)، هو كوايري مغريبي كيلعب حارس معا فرقة لهلال ف سعودية، و معا لمونتخاب د لمغريب د كورة.

بونو تيلعب مع لمنتخب د لمغريب من 2013. شارك معاه ف 4 ديال لكيسان د إفريقيا و ف جوج كيسان د لعالم.

## حياتو
بونو تحرك هو والديه من كندا للمغرب فاش كانت عندو ثلاثة سنين، و جا لكازا، فاش دار ثمن سنين دخلو باه لمدرسة الوداد الرياضي البيضاوي د لكورة باش يتعلم يقصر و يطاكي، ف 1999 مسيرة بونو ككوايري بدات أوفيسيالمون. بونو مع الوداد لعب ف جميع الفئات (من البراهش للكادي، لجونيور و سينيور) و مع الفرقا لولا لعب ف فينال كاس العصبة ضد الترجي، فاش تضرب المياغري و تما فاش بان و عيطات ليه أتليتيكو مدريد ف سبليون.

ف لول بدا مع الفرقا الثانية و سيفطوه إعارة لريال ساراڭوزة باش يتحك ف دوزيام السيري، من بعد شد الرحيل لخيرونا اللي دوز معاهم ثلاث سنين و نجح يطلعهم، لليڭا و من تم عوتاني مشا لإشبيلية اللي هو معاهم من 2020 و ربح معاهم جوج كيسان ديال لوروپ.

## لكاريير و لإحصائيات
### معا لفراقي

### معا لمونتخاب

## جوايز
### معا لفراقي

### جوايز فردية
* 2018: أفضل لاعب أفريكان ف شهر حداش ف أوروپا من جورنال فرانس فوتبول
* 2018 : تم ختيارو ف الفورماسيون المثالية ديال المغرب العربي من جورنال فرانس فوتبول
* 2020 : أفضل ڭول ف شومپيونا د سبليون
* 2021 : تم ختيارو ف الفورماسيون المثالية ديال إقصائيات كوپ د لافريك
* 2021 : أفضل ڭول ف الفترا ديال الaller ف دوري سبليون
* 2022: أفضل لعاب " MVP " أفريكان ف دوري سبليون ف فترة ال aller
* 2022 : أفضل لعاب " MVP " أفريكان ف دوري سبليون كامل
* 2022 : ربح طروفي زامورا ف دوري سبليون كأقل ڭول كيتماركا عليه بيوتا ف البطولة
* 2022 : ف الفورماسيون المثالية ديال بطولة سبليون من مركز الأبحاث ديال الكورة CIES.
* 2022 : أفضل حارس مغربي
* 2022 : ترشح كواحد من أفضل لڭوال ف العالم من طرف فرانس فوتبول
* 2022 : أفضل ملاعبي ف ماتش كاس العالم قطر بين المغرب و سبليون
* 2022 : أفضل ملاعبي ف ماتش كاس العالم قطر بين المغرب و البرتغال
* 2022 : تم ختيارو ضمن أفضل لڭوال ف العالم من طرف تروفي THE BEST
* 2022 : ف الفورماسيون المثالية ديال لعام لقارة لافريك
* 2023 : أفضل ملاعبي ف فينال اليوروپا ليڭ مع سيڤيا
* 2023 : ف الفورماسيون المثالية ديال اليوروپا ليڭ

## مصادر

#  [archive]
# ↑  [archive
# https://twitter.com/ActuFoot_/status/1558134795523301376?ref_src=twsrc%5Egoogle%7Ctwcamp%5Eserp%7Ctwgr%5Etweet
# https://m.le360.ma/sport/maroc/yassine-bounou-nomme-pour-le-trophee-best-du-meilleur-gardien-de-lannee-100626 
# https://www.lesiteinfo.com/sport/584816-yassine-bounou-imperial-aux-tirs-au-but-seville-remporte-la-ligue-europa.html

تصنيف:زيادة 1991
تصنيف:كوايري مغريبي
تصنيف:كاناديين من أصل مغريبي
تصنيف:بيوغرافيا د رجال
تصنيف:ناس حيين
تصنيف:لعابا د كاس لعالم 2018
تصنيف:لعابا د كاس إفريقيا 2023
عبدلطيف هلال

**عبدلطيف هلال** (مزيود ف 1940ف كازا، توفّا ف 27 يناير 2022 ف نفس لمدينة) مومتيل مغريبي، من لجيل تّاني د لمسراحيين لمغاربا.

## لكاريير
كان عبد اللطيف هلال خدّام ف تّعليم، ولاكين خدا ستيقالتو باش يتفرغ ل لمسرح. بدا عام 1963 معا مصطفى التومي ف مسرحيات كاليݣولا، لحقيقة ماتت، مونسيرا، و غيرهوم. ف 1967، حتارف هلال لمسرح ملي لتاحق ب فرقة "مسرح الناس" لي كان أسّسها الطيب الصديقي. و ستاطع يخلق سمية ل راسو وسط سميات معروفة ف لمجال ف داك لوقت، و موراها ولّا عندو حضور دايم على خشبات لمسارح و ف تّلفازة و سّينيما.

## مصادر

تصنيف:مومتيل مسراحي مغريبي
تصنيف:زيادة 1940
تصنيف:وفيات 2022
تصنيف:ناس تزادو ف الدار البيضا
تصنيف:ناس توفاو ف الدار البيضا
كارو

تصغير|كارو
**لكارو** ؤلا **لمْربّع** (ب ) هوّا شكل تسطاري و مضلع منتاضم عندو ربعة د ضّلوع متساويين ف طّول. نقدرو نعرّفو لكارو بلي هوّا موستطيل لي ضلوعو لمتحاديين (لي حدا بعضياتهوم) متساويين ف طّول. لكارو هوّا لمضلع لمنتاضم لوحيد لي لعبار ديال جميع لقنيتات ديالو دّخلانيين و لبرّانيين كلا واحد فيهوم كيساوي 90 درجة، و لي لأقطار ديالو كاملين متساويين.

## تعريفات و تقابولات
أي مضلع محدب كيكون كارو يلا و غير يلا وحدة من هاد لعيبارات كانو صحاح:
* لمضلع موستطيل عندو جوج ضلوع متحاديين متساويين.
* لمضلع عوينة ب قنيتة عبارها 90 درجة.
* لمضلع عوينة ب جميع لقنيتات متساويين ف لعبار.
* لمضلع هوّا بوضلاع متوازيين ب قنيتة واقفة و جوج ضلوع متحاديين و متساويين ف طّول.
* لمضلع بوربع ضلوع ب 4 د ضّلوع متساويين و 4 د لقنيتات واقفين.
* لمضلع بوربع ضلوع ب جوج أقطار متساويين و متقاطعين ف قنيتة واقفة، ولّا ب عيبارة خرة، عوينة ب جوج أقطار متساويين ف طّول.
* لمضلع بوربع ضلوع محدّب لي لمساحة ديالو كاتساوي A = \tfrac{1}{2}(a^2+c^2)=\tfrac{1}{2}(b^2+d^2) بحيت *a*, *b*, *c*, *d* هوما طّوال ديال ضّلوع ديالو ب هاد تّرتيب.

## مزايا
لكارو هوّا حالة خاصة ديال لعوينة، ديال لكايت (مضلع ضلوعو لمتحاديين جوج ب جوج متساويين ف طّول، ؤ لأقطار ديالو متعامدين)، ديال لموستطيل، ديال بوضلوع متوازيين، و ديال بوربع ضلوع لي كيتسمّا تا *طيطراڭون*. داكشي علاش فيه جميع لمزايا ديالهوم ؤ كتر:
* جميع لقنيتات دّخلانيين و لوسطانيين (ف لكروازمة ديال لأقطار) و لبرانيين ديال كارو متساويين ف لعبار، لي كيساوي 90 درجة.
* لمجموع د لعبارات ديال لقنيتات دّخلانيين ديالو كيساوي 360 درجة.
* لأقطار ديال لكارو متساويين ف طّول و كيتقاطعو ف قنيتات عبارهوم 90 درجة (قنيتات وسطانيين).
* لأقطار ديال لكارو كيقصمو لقنيتات دّخلانيين باش يعطيو قنيتات عبارهوم 45 درجة.
* ضلوعو كاملين متساويين ف طّول.
* ضّلوع لمتقابلين متوازيين.
* لكارو هوّا حالة خاصة ديال مكعب فوقاني ف جوج أبعاد.

### عبارات
لحياطة ؤلا لموحيط P ديال كارو طول ضلعو كيساوي a كيتّحسب ب:
:P=4\times{a}

و لمساحة ديالو A:
:A=a^2

## لمصاوبة
لكارو كيتّعتابر مضلع مصاوباوي () حيت يقدر يتصاوب ب ميسطارة و بركار.

Straight_Square_Inscribed_in_a_Circle_240px.gif|مصاوبة د كارو محيّط ب دّوارة
01-Quadrat-Seite-gegeben.gif|مصاوبة د كارو ب ضلع عندو طول محدد
01-Quadrat-Diagonale-gegeben.gif|مصاوبة د كارو ب قطر عندو طول محدد


## مصادر


تصنيف:شكل تسطاري بدياني
تصنيف:4
تصنيف:مضلعات مصاوباويين
تصنيف:مقالات فيها مصدر و 3000 بايت
ويليام هنري هاريسون

**ويليام هنري هاريسون** (بلينݣليزية: **William Henry Harrison**)،(تولد ف 9 فبراير 1773 ف ڤيرجينيا - مات ف 4 أبريل 1841 ف واشينطون) كان عسكري و ديپلوماسي و سياسي ميريكاني. كان هو الرئيس التاسع ديال لميريكان. هو الرئيس اللي حكم لبلاد لأقل وقت ڭاع (41 يوم ف 1841)، حيت مات شويا من بعد ما بدا يحكم، وهو أول واحد ف التاريخ د لميريكان اللي مات و هو باقي رئيس.

هاريسون كان عسكري معروف ف لميريكان و كان عندو لڭراد ديال جينيرال. شارك ف بزاف د لحروب ضد لهنود لأصليين د لبلاد، و ربحهم بزاف د لمرات، و هادشي اللي خلّا لميريكان تتوسع كتر ف وقتو.
## حياتو
بّات ويليام هنري هاريسون، بينجامين هاريسون لخامس، كان من الناس اللي سيناو على لورقة د لمطالبة ب لإستقلال د ميريكان.
## مصادر

## لمزاود
link=https://commons.wikimedia.org/wiki/Category:William_Henry_Harrison?uselang=ary|20x20px تقدر تزيد شوف بزاف د تّصاور و لمعلومات ديال '''''ويليام هنري هاريسون''''' ف ويكيميديا كومنز.


تصنيف:زيادة 1773
تصنيف:وفيات 1841
تصنيف:رايس د الولايات المتاحدة د ميريكان
تصنيف:بيوغرافيا د رجال
تصنيف:مقالات فيها مصدر و علاين 3000 بايت
تصنيف:1841 ف الولايات المتاحدة د ميريكان
لوريم إپسوم

[تصغير|ميتال ديال تخدام لوريم إپسوم ف ل[ويب]]
**لوريم إپسوم** (ب لّاتينية **Lorem ipsum**) هوّا نص لاتيني شاد لبلاصة ؤلا "نايب"، لي ماعندوش معنى، ؤ كيتدار باش يشد لبلاصة ديال تيكست ف صفحة مطبوعة ؤلا ف صّفاحي د لويب ؤ يبيّن لفورما ؤ دّيزاين ديال صّفحة، بلا مايأتّر لمعنى ديالو على لقرارات ديال دّيزاين.

هاد نّص لّاتيني هوّا ف لأصل مقطع مهرّس من كتاب ديال سّياسي ؤ لفيلسوف رّوماني كيكيرو لي عاش ف لقرن لّول ق.م ب عنوان "على نّتايج ديال لخير و شّر".

هاد نّص كيكون عادةً بحال هاكا:



Lorem ipsum dolor sit amet, consectetur adipiscing elit, sed do eiusmod tempor incididunt ut labore et dolore magna aliqua. Ut enim ad minim veniam, quis nostrud exercitation ullamco laboris nisi ut aliquip ex ea commodo consequat. Duis aute irure dolor in reprehenderit in voluptate velit esse cillum dolore eu fugiat nulla pariatur. Excepteur sint occaecat cupidatat non proident, sunt in culpa qui officia deserunt mollit anim id est laborum.



## لمقطع لأصلي
تّيكست لأصلي جاي من لمقاطع 32 و 33 ديال لكتاب د كيكيرو، لي كيهضر فيهوم على لّدة ؤ لألم. لكلمات ؤلا طراف لكلمات لي موخودين ف لوريم إپسوم معلّمين ب لون صفر.





## مصادر


تصنيف:لاتينية
تصنيف:ويب
تصنيف:مقالات فيها مصدر و 3000 بايت
تصنيف:كيكيرو
تصنيف:تخربيق
يوسف النصيري

تصغير|النصيري ف مونديال 2018
تصغير|النصيري مع ليݣانيس
تصغير|النصيري مع ليݣانيس
**يوسف النصيري**، تولد ف 1 يونيو 1997 ف فاس، هو كوايري مغربي كيلعب ف پوسط ديال المهاجيم، معا لفرقة توركية ديال فينيرباتشي.

## لكاريير ديالو
يوسف تولد و كبر ف مدينة فاس، نهار واحد من شهر ستة ف عام 1997، النصيري تكون ف فرقة المغرب الفاسي، قبل ما يدوز و هو ف ثناشر عام سنين طيسك ف لأكاديمية ديال محمد السادس د كورة، و تقبل من المدير ديال الأكاديمية ديك الساع ناصر لارݣيط، اللي كان كيشرح بلي النصيري عندو مؤهلات و مقومات فيزيك واعرة، بعدما دوز واحد الوقت ف لأكاديمية، النصيري أيشد الرحيل لسبليون بعدما دوز طيسط مع فرقة مالاݣا، و أيبدا مع دوزيام إيكيب، بعد عامين مع مالاݣا، النصيري أيمشي لفرقة اخرى ف السبليون سميتها ليجانيس، اللي العمل ايدوز معاهم عامين، كان ماركا فيها و بان مزيان، باش عوتاني يبدل العتبة ف السبليون نيت لفرقة سيڤيا و تباع بعشرين مليون يورو، معاهم الناصيري أيربح أول لاقاب ف مسيرتو، و أيربح اليوروپا ليݣ جوج مرات، ف 2020 و 2023.

### معا لمونتخاب
ف 2016، النصيري جاتو أول كونڤوكاسيون مع المونتخاب، و المدريب ديال المونتخاب فديك الوقت هيرڤي رونار لعبو ف لعمر ديال تسعطاش عام، مع المونتخاب. يلعب النصيري، ف كاس إفريقيا 2017، كاس العالم 2018، كاس إفريقيا 2019، كاس إفريقيا 2021، كاس لعالم 2022 و كاس إفريقيا 2023، و أيولي أول لعّاب مغربي كيماركي ف جوج كيسان ديال العالم، و أفضل هداف مغربي ف تاريخ كاس لعالم بثلاثة د لبيوتا، النصيري أيسجل الهدف التاريخي ضد البرتغال، اللي أيخلي المونتخاب المغربي يوصل لنصف نهاية كاس العالم.

## ستيل د لعب
معروف على النصيري ستيل اللعب اللي كيعتمد على الفيزيك بزاف، اللعب العالي، بطول ديال ميترو و تسعود و ثمانين، جسم رقيق، هادشي كيعطيه أجيليتي مهمة، كيعرف يلعب بلا كورة، و يقدم سخاوة بدنية ف أي الرجوع ديفونصيف، و رباح ديال النزالات لا ديال الأرض والا ديال الهوا،  عندو ديطونط، تنقيزة كيوصلوه لأبعد نقطة ممكنة، و فايت سجل بيوتا من تنقيزات ديال 2.65 ميترو. القوة فيزيك ديالو كتخليه يربح بزاف ديال المضاربات، و خلاتو تا يماركي بزاف ديال البيوت ب الراس، النصيري معروف عليه زايد على هادشي قدرتو على الضغط بزاف على المدافعين و الحارس و بلي كيدير مجهود فيزيك كبير ف الماتشات كاملين و هادشي اللي كيخليه عزيز عند المدربين.

## إحصائيات

## جوايز
### معا لفراقي

### جوايز فردية
* أحسن هداف د لمنتخب د لمغريب ف كاس لعالم (3 د لبيوتا)، و أول مغريبي كيماركي ف جوج كيسان د لعالم
* أحسن هداف مغريبي ف التاريخ د الليݣا الصبليونية، حيت فات لعربي بنمبارك ف 5 فبراير 2024
* أفضل لعاب ف لموسم معا ليݣانيس ف 2019.
* لعاب د الشهر ف ليݣا ف يناير 2021 و أبريل 2023.
* ف الفرقة المثالية ديال الليݣا ف شهر يناير 2021.
* لعاب د الشهر ف ليݣانيس ف يناير و فبراير 2019.
* لعاب د الشهر ف سيڤيا ف فبراير 2021 و أبريل 2023.
* ف التشكيلة المثالية ديال اللعابا الأفارقة من جورنال "فرانس فوتبول" ف 2021.

## مصادر

تصنيف:كوايري مغريبي
تصنيف:بيوغرافيا د رجال
تصنيف:زيادة 1997
تصنيف:ناس حيين
تصنيف:ناس تزادو ف فاس
تصنيف:مقالات فيها مصدر و 3000 بايت
تصنيف:لعابا د كاس لعالم 2018
تصنيف:لعابا د كاس إفريقيا 2023
تݣلمامين

**ضاية تيݣلمامين** (ⵜⵉⴳⵍⵎⴰⵎⵉⵏ)، معروفة تا **بنظاظر ديال لأطلس،** حيت الشكل ديالها تايشبه لنظاظر، فيها جوج ضايات متجاورين و متاصلين. هي ضاية ديال الله، كاينة فجماعة أݣلمام أزݣزا و بعيدة تقريبا ب 44 كيلوميتر عن مدينة خنيفرة، لعلو ديالها 1650 ميترو فوق سطح لبحر، ف لأطلس لمتوسط. فيها ثروة كبيرة ديال لحوت، كيف ما تايجيو ليها طيور لي تايهاجرو، و ضايرة بيها غابة كبيرة و مخلطة بين لكروش ؤ لأرز د لأطلس.

## لموقع
ضاية تيݣلمامين كاينة فجماعة أݣلمام أزݣزا، إقليم خنيفرة، جهة بني ملال خنيفرة، ف لعمق ديال جبال لأطلس لمتوسط، بعيدة تقريبا ب 44 كلم على مدينة خنيفرة، و عالية ب 1650 ميترو تقريبا على سطح لبحر.

## سمية
وصلة=//upload.wikimedia.org/wikipedia/commons/thumb/5/51/Tiguelmamine.jpeg/279px-Tiguelmamine.jpeg|تصغير|279x279بك|<P ALIGN=center>تصويرة من جنب ضاية تيݣلمامين
ضاية تيݣلمامين كاتسمى تا بنظاظر د لأطلس لمتوسط، حيت فيها جوج ديال ضايات متقاربين و متاصلين بحال نظاظر، و تيݣلمامين سمية أمازيغية، هي لجمع ديال كلمة أݣلمام لي كاتعني ضاية.

## لمورفولوجيا
ضاية تيݣلمامين فيها 3 ديال ضّايات لمتسلسلة، جوج منها مقاربتين و متاصلين بحال نظاظر. هاد الضايات وحدة فيهم جات ف شّمال و تّانية ف لوسط، و لخرة ف لجنوب. ضّاية لي فلوسط هي لي كبيرة، لمساحة ديالها تقريبا 7 ديال لهكطارات، و لعمق ديالها تقريبا 18 ميترو، أما ضّاية لي ف لجنوب، هي أغرق وحدة، لمساحة ديالها تقريبا 4 ديال لهكطارات، و لعمق تقريبا 40 ميترو، أما لي فشمال، بعيدة شوية عليهم، و هي الصغيرة فيهم، فيها تقريبا هكطار واحد. أما شكل ديال هاد ضايات هو شكل بيضاوي.

## سياحة
ضاية تيݣلمامين، منطقة سياحية، فيها السّياحة الجّبلية و لإيكولوجية، و عزيزة على لعشاق ديال التّخييم، لبنية تحتية ديال لمنطقة مزالة ضعيفة، ماكايناش طريق مزيانة ليها، و مافيهاش ؤطيل ولا ؤبيرج. النقل لهاد لبحيرة متوفر فالنقل المزدوج من مدينة خنيفرة، بضبط من حي أمالو. ناس ديال لمنطقة تايقدمو خدمات لسياح فصيف ، تايبيعو ليهم لخبز و شي مواد استهلاكية، بلخصوص لهواة تخييم لي تايجي بزاف منهم لهاد ضاية فصيف.

## لهيدرولوجيا
هاد ضّاية تايعمروها لعيون لي كاينين فيها، و تا لما ديال شّتا و تّلج لي تايطيح فيها، كيفما كاينة حدا ضّاية عين د لما لحلو، ؤ بير صالح لشرب. هاد ضّاية لأصل جّيولوجي ديالها كاريستي. بخصوص تصريف لما، تانلقاو ضّاية لي فشمال كاتخوي لما ف ضّاية لي فلوسط، و لي فلوسط كاتخوي ف ضّاية لي فلجنوب، و لي فلجنوب متاصلة بواد كاتخوي فيه.

## سكان
كاينين دواور صغار على هاد الضاية، و أراضي زراعية، لكن لغابة كاتسيطر على الجّناب ديالها، و بعيد عليها شوي كاين شي دواور أخرين. النّاس د لمنطقة من لأمازيغ د لأطلس لمتوسط، و لّغة لي كتيرة هي لأمازيغية، و شوي ديال دّاريجة لمغربية. و تايعيشو نّاس ف هاد لمنطقة على لفلاحة و سّرحة.

## لبيئة
ضاية تيݣلمامين فيها شّجر ديال لأرز د لأطلس على جّهد، ؤ تا لبلوط لخضر، كيف ما فيها بزاف د أنواع د لحوت بحال ترويت، و نباتات د لما النادرة، هدشي علاش هاد لبلاصة عزيزة على الصيادة. زيد على هادشي هاد لبلاصة تايعيش فيها زّعطوط و لحلوف د لخلى، و لقنان دلخلى، و تّعلب، و بن أوى، و دياب، و نسورا، و تايزوروها طّيور لي تايهاجرو.

## مصادر

تصنيف:طابيعة
تصنيف:ضاية مغريبية
تصنيف:مقالات فيها مصدر و 3000 بايت
پاطيرن

**لپاطيرن** ؤلا **لموتيف** (ب ؛ ب لفرانساوية: **Motif**) هو شي حاجة لي كا تبقى تعاود حتى كا تولي قاعيدة. لپاطيرن كانلقاوه ف بزاف د الضومينات: لمعمار، لهندسة، الديزاين، ؤ لأفكار لمجردة.

**لپاطيرن** **لهندسي** هو واحد لمجموعة د الشكال لهندسية كا يبقاو يتعاودو باش يعطيونا فسيفساء كيفما هو لحال مع الزليج مثلا.

أي واحد من لحواس لخمسة د بنادم ممكن يلاحظ لپاطيرنات. ولكن ف لموقابيل، لپاطيرنات لمجردة ف لعولوم، لماط، ؤ اللوغات ما يمكن نلاحظوها غير على طريق التحليل. لملاحظات لعفوية لي كانديرو ف لحقيقة كاتعني بلي شفنا پاطيرنات ب عينينا لي منتاشرين بزاف فالطبيعة ؤ لفن.


فيشي:Mekhnes Place El-Hedine Mosaique3.jpg|
فيشي:Chrabliyine minaret detail.jpg|
فيشي:محكمة الباشا 20 52 01 947000.jpeg|

## مصادر


تصنيف:تازواقت
تصنيف:مفاهيم ف لميطافيزيك
تصنيف:مفاهيم ف لفلسفة د لعقل
تصنيف:مقالات ب عناوين فيها نيولوجيزم
تصنيف:مفاهيم د لإپيستيمولوجيا
تصنيف:ديزاين
دريس لخوري

**دريس لخوري** (مزيود ف 1939 ف كازا، توفا ف 14 فبراير 2022 ف سلا) صحافي و كاتب قصّاص مغريبي كان كيكتب ب لعربية، و كان من أشهر لكتاب لمغاربا.

لقيصاص ديالو كيوصفو لحياة لعادية د لمغاربا ف لقهاوي و بلايص خرين، ؤ كيحاولو يوصّلو صّوت ديال نّاس لمهمّشين. ف 2004، واحد لمهرجان ديال شّيعر تنضم ف رّباط على شّاراف ديالو.

## كاريير
دريس لخوري كان خدّام ف جورنال "المحرر"، و موراها ف "لإتحاد لإشتراكي" تا شد تّقاعود. كان بدا لمشوار ديالو ف سّتينات كا شاعير، ؤ داز منبعد ل لكتابة د مقالات ديال تّخمام (ب لعربية "الخواطر") و لقيصاص. عندو كتابات تا ف نّقد لأدابي و لمسراحي. ف أكتوبر 1968، نضم ل تيحاد كتاب لمغريب.

## أعمالو
* 
* 
* 
* 
* 
* 
* 
* 
* 
* 
* 
* 

## مصادر

تصنيف:زيادة 1939
تصنيف:وفيات 2022
تصنيف:كتاتبيا مغاربا د لقرن 20
تصنيف:ناس تزادو ف الدار البيضا
تصنيف:ناس توفاو ف سلا
تصنيف:ناس د الدار البيضا
تصنيف:مقالات فيها مصدر و 3000 بايت
تصنيف:كتاتبيا مغاربا د لقرن 21
عبد الرزاق حمد الله

**عبد الرزاق حمد الله**، تولد ف 17 دجنبر 1990 ف أسفي، هو كوايري مغريبي كيلعب أباسونطر معا لفرقة ساعودية تيحاد جدة.

كيتلقب حمدالله ب لجلاد، بقوة لبيوتا اللي كيماركي.

## حياتو
كان تيلعب تا معا لمونتخاب د لمغريب د كورة، كان عتازل اللعب معاه ف 11 نونبر 2019 بسباب شي مشاكل مع صحابو فالمنتخب والمدرب، ولكن فاش جا الرڭراڭي للمنتخب ف 2022 رجعو و لعب كاس العالم 2022 فقطر.

حمد الله لعّاب واعر مع لفراقي لي لعب معاهوم، ولكن واخا هاكاك ماقدرش إدير بلاصطو فالمنتخب، واخا الجمهور كان باغيه يلعب ولكن فاش لعب شي ماتشات فكاس العالم ضيع بزاف ديال المحاولات، هادشي خلى الجمهور مابغاش يبقى يرجع للمنتخب.

مع فرقتو فالسعودية، كل سيمانا كايماركي الأهداف، وهو لي دا ليهوم لقب الهداف شحال من مرة.

## إحصائيات
### معا لمونتخاب
طابلو تالي كيليستي لماتشات د لمونتخاب د لمغريب لي شارك فيهم عبدرزاق حمدالله من 29 فبراير 2012 حتال دابا.

## جوايز
### معا لفراقي

### فردية
ربح حمد الله بزاف د لجوائز ولبطولات ف حياتو منها:
* هداف د لبطولة د لمغريب 2012-2013 مع أولمپيك آسفي (15 بيت، واخا لعب غي 20 ماتش)
* أحسن لعاب ف لفرقة د أوليسوند ف النورڤيج ف 2014
* هداف د لبطولة د قطر 2015–2016
* لكاس د قطر ف 2016 مع لجيش
* لبطولة د السعودية (2018–2019) مع النصر
* أحسن لعاب ف لبطولة د السعودية 2018–2019
* كاس السوپر د السعودية مع النصر (2 مرات: 2019، 2020)
* هداف د لبطولة د السعودية جوج مرات: 2018-2019/2019-2020
* أحسن هداف ف لعالم ف 2019 (57 بيت)

## مصادر

تصنيف:زيادة 1990
تصنيف:ناس تزادو ف أسفي
تصنيف:كوايري مغريبي
تصنيف:بيوغرافيا د رجال
تصنيف:ناس حيين
تصنيف:ناس د أسفي
تصنيف:مقالات فيها مصدر و 3000 بايت
شايفين

**شايفين** هي فرقة د رّاپ مغريبية تأسسات ف عام 2006 من عند سفيان أوسرير. كتكون لفرقة من شعيب الرباطي (Shobee) **[[شوبي]]** وعبد الصمد لمرق (Small X) **[[سمال إكس]]** من عام 2009.

## مصادر

تصنيف:مجموعة د لموسيقا مغريبية
تصنيف:راپور مغريبي
إلانتريس

**إلانتريس** (ب ) رواية د لفانطازيا ديال لكاتب لميريكاني براندن سانديرسن، نشراتها دار طور بوكس ف 21 أبريل 2005 ؤ كانت أول رواية ديال ساندرسن. هاد رّواية عرفات نجاح كبير ؤ تطرجمات ل 20 لوغة. كيطراو لأحدات ديالها ف لكون لخيالي لي سميتو "كوزمير" ؤ لي طاريين فيه بزاف د رّوايات ديال ساندرسن، منهوم سّيرية د ميستبورن، ولاكين ف كوكب أخور سميتو "سيل" .

جوج قيصاص قصار كتبهوم ساندرسن ف نفس سّيرية هوما "لأمل د إلانتريس" و رّوح د لإمبراطور. هاد لّخرة ربحات جايزة هوݣو ل لقصة لقصيرة ف 2013.

ساندرسن ݣال بلي باقي معوّل يكتب جوج روايات ف نفس سّيرية، لي معوّل باش يخرّجهم ف 2029 و 2030.

## سينوپسيس
لقصة كاتطرا لأحدات ديالها ف واحد لبلاد سميتها  "أريلون"، 10 سنين مورما أقوى مدينة فيها لي سميتها "إلانتريس" تعرّضات ل واحد لّعنة خلّات جميع نّاس ديالها يمرضو مرضة غريبة، بعدما كانو معروفين كا أقوى شعب ف جميع لبلدان. لأحدات ديالها كيتبعو لأمير و ولي لعهد ديال أريلون راودن  لي واحد نّهار فاق ب نفس لمرضة، و خطيبتو سارين  أميرة ديال مملكة طيود ، و صحابو لي كيحاولو ينقدو أريلون و طيود من جتياح ديال إمبراطورية فيوردن .

## جوايز
* 2005، رومانتيك تايمز: أحسن رواية د لفنطازيا
* 2005، بارنز أند نوبلز: أحسن رواية د لفنطازيا ؤ لخيال لعلمي د لعام

## مصادر

تصنيف:براندن ساندرسن
تصنيف:رواية د لفنطازيا
تصنيف:كتاب د 2005
تصنيف:مقالات فيها مصدر و 3000 بايت
إڤاريست ليڤي پروڤونصال

**إڤاريست ليڤي پروڤونصال** (مزيود ف 4 يناير 1894 ف لجزائر لعاصمة، توفّا ف 27 مارس 1956، ف پاري ف فرانسا) هوّا موستشريق و توارخي ديال لإسلام فرانساوي، لي أصلو من فاميلة دزايرية يهودية. سميتو فاش تزاد كانت **مخلوف إڤاريست ليڤي** لي بدّلها فاش كان عندو 19 عام. ليڤي پروڤونصال كان عندو توجه ضد ليستيعمار، و لكتابات ديالو على لإسلام كانلقاو فيها ف نفس لوقت إعجاب كبير و نقد ل تّاريخ لإسلامي.

## لكاريير
ليڤي پروڤونصال دار لّيسي ف قسنطينة، و حارب موراها ف لجيش لفرانساوي ف لحرب لعالمية لّولة، و تّجرح ف 1917. دوّز فترة د نّقاهة ف لمغريب. كانو قدّامو جوج ختيارات باش يكمّل قرايتو، إما سّتيشراق (دراسة د لعربية و لإسلام) ؤلا تّاريخ رّوماني ف شمال إفريقيا، ؤ ف لفترة فاش كان شاد پوسط ف لمنطقة د رّيف، قرر باش يمشي معا لختيار لّول.

من بعد نضم ل لمعهد لعالي ديال دّراسات لمغريبية، ؤ من 1926 خدا مناصب أكاديمية ف لجامعة د لجزائر لعاصمة، و موراها ف لجامعة د پاري (صوربون) ف 1945.

ليڤي پروڤونصال كيتّعتابر لمؤسس ديال لبحت لأكاديمي لفرانساوي ف لإسلام، و هوّا أول مودير ديال لمعهد د دّراسات د لإسلام ف لجزائر لعاصمة. كان متخصص ف تّاريخ د لأندلس و ديال لمسلمين ف سپانيا. عاون ف طّرجامة ديال لمصادر لعربية على لأندلس، معا لعارابيست سّپنيولي إميليو ݣارثيا ݣوميث.

## بعض لأعمال
* 
* 
* 
* 

## مصادر

تصنيف:زيادة 1894
تصنيف:وفيات 1956
تصنيف:تاريخ د لمغريب
تصنيف:أكاديميين فرانساويين
تصنيف:ناس تزادو ف لجزائر لعاصمة
تصنيف:ناس توفاو ف باريز
تصنيف:ناس د لجزائر لعاصمة
تصنيف:مقالات فيها مصدر و 3000 بايت
سفيان بوفال

**سفيان بوفال** (تولد ف 17 شتنبر 1993 ف باريز)، هو كوايري مغريبي كيلعب مهاجم د ريان ف قطر، و معا لمونتخاب د لمغريب د كورة.

بوفال تيلعب مع لمنتخب د لمغريب من 2016. شارك معاه ف جوج ديال لكيسان د إفريقيا. لعب مع بزاف د لفراقي ف 3 لبلدان، منها: أونجي و ليل (فرانسا)، ساوتهامبتن (نڭليز) و سيلطا ڤيڭو (صبانيا).

ف 21 أكتوبر 2017، ماركا بوفال بيت واعر ف دقيقة 85 معا ساوتهامپطون ف لماطش ضد ويسط بروميتش ألبيون لي كانو متعادلين فيه ؤ عاون فرقتو باش يربحو 1 ل 0 ؤ يطلعو ل نص لول ديال پروميير ليڭ. مورما حتياطي ف لماطش دخل يلعب ف دقيقة 80، خدا لكورة ف نص تيران د فرقتو ؤ دوّز ستة د لعابة ضدو قبل مايتيري من لخارج د لمربع د لعمليات ؤ يماركي على لڭول بين فوسطر. تختار لبيت ديالو أحسن واحد ف لموسم 2017-18 ديال پروميير ليڭ.

## مصادر

تصنيف:كوايري مغريبي
تصنيف:بيوغرافيا د رجال
تصنيف:زيادة 1993
تصنيف:ناس حيين
تصنيف:ناس تزادو ف باريز
تصنيف:كوايري فرانساوي
تصنيف:مقالات فيها مصدر و 3000 بايت
تصنيف:لعابا د كاس إفريقيا 2023
تصنيف:فرانساويين من أصل مغريبي
بادو الزاكي

**بادو الزاكي**، تولد ف 2 أبريل 1959 ف سيدي قاسم، مدريب و كوايري مغريبي محتارف كان تيلعب ݣول. هو لمدريب د السودان من 12 مارس 2023. الزاكي لعب مع لمنتخب د لمغريب د لكورة من 1979 ل 1992، ودرّبو جوج مرات (من 2002 ل 2005، و من 2014 ل 2016). ف 2020، نضمات لفيفا تصويت جا فيه الزاكي هو أحسن حارس ف التاريخ د إفريقيا.

لعب الزاكي 4 د لكيسان د إفريقيا مع لمغريب (1980 - 1986 - 1988 - 1992) و كاس لعالم د 1986 اللي وصل فيها مع لمنتخب لتمن النهاية. ف 2004، درب لمنتخب د لمغريب و وصل معاه للنهاية د كاس إفريقيا اللي خسرو مع تونس.
## لجوائز
ربح بادو الزاكي بزاف د لجوائز، منها:
### لعاب
* لبطولة لمغريب مع لوداد جوج مرات (1977-1978، 1985–1986)
* كاس لعرش مع لوداد تلاتة د لمرات (1978، 1979، 1981)
* لكاس د محمد لخامس مع لوداد ف 1979
* أحسن كوايري مغريبي 4 د لمرات (1979، 1981، 1986، 1988)
* أحسن كوايري ف إفريقيا (1986)
* أحسن حارس ف الليݣا (مع مايوركا) تلاتة د لمرات (1988، 1989، 1990)
* أحسن مدريب ف لجزائر (2017)
### مدريب
* كاس لعرش مع لوداد ف 1998
* كاس لجزائر مع شباب بلوزداد ف 2017
## إحصائيات
هاد طابلو كيعطي لإحصائيات د لكاريير د تدريب د بادو الزاكي *(حتال 27 يناير 2023)*.

## مصادر

تصنيف:زيادة 1959
تصنيف:ناس تزادو ف سيدي قاسم
تصنيف:كوايري مغريبي
تصنيف:مدريب مغريبي
تصنيف:مدريب ديال لمنتخب لوطني لمغريبي د لكورة
تصنيف:ناس حيين
تصنيف:بيوغرافيا د رجال
تصنيف:مقالات فيها مصدر و 3000 بايت
تصنيف:مدريب ديال أولمپيك أسفي
تصنيف:ناس د سيدي قاسم
تصنيف:مدريب ديال الوداد البيضاوي
بيبي ݣانݣ

**زكريا موهيب**، لي معروف ب سميت **بيبي ݣانݣ**، تولد ف 26 يونيو 2001، هو مغني د رّاپ طالياني. بدا لمسيرة ديالو لموسيقية ف عام 2018، و خرج أول ألبوم EP ديالو، EP1، فعام 2021 و من أشهر لأعمال ديالو mentality و marrochino.

ف 2023، تم الحكم عليه ب 4 سنين و 10 شهور د لحبس بسباب عدة تهم توجّهات ليه هو و رفيقو سيمبا Simba، من بينها الشفرة تحت تهديد ب السلاح.

## مصادر

تصنيف:زيادة 2001
تصنيف:ناس حيين
تصنيف:راپور مغريبي
تصنيف:ناس د مكناس
مجيد بقاس

**مجيد بقاس** (تولد ف 1957 ف سلا ولاّ ف زاݣورة) هو مغني و ملحّين ݣناوي مغريبي، تيلعب على بزاف د لآلات، منها لݣنبري و لݣيطار و لعود و لبانجو. بقاس معروف باللي كيخلط ما بين تاݣناويت و لبلوز والدجاز، و الستيل الجديد اللي خرّج كيتسمّا "ݣناوة بلوز إفريقيا".

مجيد بقاس من لفنانا لݣناويين لمعروفين ف لعالم، شارك ف بزاف د لمهرجانات، و ربح بزاف د لجوائز (لجائزة الدهبية د لجانݣو ف فرانسا ف 2004، لجائزة لألمانية د الدجاز ف ألمانيا ف 2009، و لجائزة د لفارابي ف 2010). ف ماي 2020، عيّط ليتيحاد لؤروپي لبقّاس باش يغنّي النشيد لأوروپي د بيطهوڤن بالنغمة ولآلات لݣناوية.
## مصادر

تصنيف:مغني مغريبي
تصنيف:بيوغرافيا د رجال
تصنيف:ڭناوا
تصنيف:دجاز
تصنيف:زيادة 1957
تصنيف:ناس حيين
تصنيف:ناس تزادو ف سلا
تصنيف:مغاربا
كون خيالي

[تصغير|لخاريطة د لعالم ف لعالم لخيالي ديال [رواية 1984]]
**لكون** ؤلا **لعالم لخيالي** هوّا واحد لكاضر متناسق معا داتو لي كيطراو فيه أحدات، ؤ كيقدرو يكونو فيه تا عناصر، لي مختالفة على لعالم لحقيقي لي كانعيشو فيه. لعوالم لخيالية يقدرو يبانو ف رّوايات، لقيصاص، لأفلام، سّيريات د تّلفازة، لكوميكس، لألعاب د تّيليجو ؤ غيرهوم من صّناف لأدابية و لفنية.

عكس لكاضر ؤلا لإطار تّعاويدي لبسيط، لكون لخيالي كيكون معقد ؤ مفصّل بزاف، ؤ بشكل عام كيحكموه قوانين مضبوطة، لي يقدرو يكونو بحال لقوانين ديال لعالم لواقعي ؤ يقدرو يكونو مختالفين بشكل كامل عليهوم، بحال ف لقيصاص ديال لفنطازيا لي يقدرو يكونو فيهوم سّحارا ؤ كائنات خيالية بحال تنانين ؤلا أشباح ؤلا جنون.

واحد تّعريف ديال عالم ؤلا كون خيالي دارو تّوارخي د لكوميكس لميريكاني دون ماركستين ف واحد لمقال نشرو ف 1970. على حساب ماركستين:
# يلا شخصية A و شخصية B تلاقاو ف قصة راهوم ف نفس لكون لخيالي. يلا شخصية B و شخصية C ف نفس لكون لخيالي، راه شّخصية A و C تاهوما ف نفس لكون لخيالي.
# لقاعيدة لّولة ماكاتنطابقش على شخصيات ديال لعالم لواقعي. متلا يلا سوپرمان ف لقصة تلاقا معا رّئيس لميريكاني دجون كينيدي، ؤ لأبطال لخارقين فانطاستيك فور ف لقصة ديالهوم تاهوما تلاقاو معا كينيدي، هادا ماكيعنش ب ضّارورة بلي سوپرمان ؤ فانطاستيك فور كينتاميو ل نفس لعالم لخيالي.

## مصادر


تصنيف:تعاويد
تصنيف:لخيال
تصنيف:مقالات فيها مصدر و 3000 بايت
عبد الرحيم الصمدي

**عبد الرحيم الصمدي** (توفّا ف 7 ماي 2022) مومتيل مغريبي.

## أعمال
### أفلام
#### أفلام مغريبية
* 2002: ولد الدرب
* 2013: لفردي Le Pistolet
* 2017: لحنش
* لبانضية

#### أفلام ݣاورية
* 2018: Backstabbing for Beginners (دور تانوي)

### مسلسلات
* 2008: ساعة في الجحيم
* 2013: مداولة
* 2016: دار الضمانة
* 2014: مسلسل زينة
* الوجه الآخر
* حميمو

## مصادر

تصنيف:وفيات 2022
تصنيف:مومتيلين د لأفلام مغاربا
تصنيف:مومتيلين د تلفازة مغاربا
تصنيف:ناس توفاو ف الدار البيضا
فاطمة جوطان

**فاطمة جوطان** (تولدات ف 1962، توفات ف 11 يوليوز 2022) ممثلة مغريبية كانت كاتمتّل ب دّاريجة و لأمازيغية. كانت معروفة كثير في منطقة سوس، و عندها كتر من 80 عمال فني. أصلها من تافراوت، ؤ كانت من الجيل اللول ديال الممثلين لي بانو لأعمال ديالهوم ف لڤي سي دي.

## كاريير
بدات جوطان لكاريير تّمتيلية ديالها معا لفرقة ديال عبد الله بدوي ف كازا، ؤ شاركات ف أفلام بحال "مع الذئاب" و "الغرفة السوداء". دازت موراها ل تّمتيل ب لأمازيغية بحال ف أفلام "تاساست"، "إيركان ن دونيت" و "كار تيسليت"، لي لعبات فيها أدوار خيّرة ؤ شريرة، مابين دّراما و لكوميديا.

فاطمة جوطان ماكبراتش كاتعرف ل لأمازيغية، مي تعلّماتها من راجلها ؤ تقناتها تا ولات كاتمتل بيها.

## أعمال
### ب دّاريجة
* مع الذئاب
* الغرفة السوداء

### ب لأمازيغية
* تاساست
* إيركان ن دونيت
* كار تيسليت
* أفوكو سوحوكو

## مصادر

تصنيف:وفيات 2022
تصنيف:مومتيلات د لأفلام مغريبيات
تصنيف:مومتيلات د تلفازة مغريبيات
تصنيف:زيادة 1962
تصنيف:ناس تزادو ف الدار البيضا
تصنيف:ناس توفاو ف أݣادير
تصنيف:مقالات فيها مصدر و 3000 بايت
عمر عرشان

**عمر عرشان** (توفّا ف 14 يوليوز 2022) كان شاف طبّاخ ؤ پودكاستر مغريبي. عمر عرشان تّعرف لمرة لّولة فاش لواليدة ديالو صوّراتو على عمر 8 سنين ؤ هوّا كيطيّب، ؤ من ديك سّاعة بدا كينشر ڤيديوات ديالو ديال طّياب ف فيسبوك ؤ إنسطاڭرام لي تشافت بزاف ف لمغريب.

ف 2017 ربح جايزة شخصية د لويب د لعام ف ماروك ويب أواردس، ؤ ف 2020 ختارتو ليونيسيف كا سفير شاب ل حقوق طّفل.

كان مريض ب تّصلب لڭلضمي (نفس لمرض لي كان عند لفيزيسيان نّڭليزي ستيڤن هوكين) ؤ مات على 16 عام.

## مصادر

تصنيف:يوتوبر مغريبي
تصنيف:طباخ مغريبي
تصنيف:وفيات 2022
تصنيف:زيادة 2006
محمد جودار

**محمد جودار**، تولد ف 21 أبريل 1956 ف دارلبيضا، هو ؤستاد ؤ سياسي مغريبي.

## حياتو
تولد جودار ف أبريل 1956 ف بن مسيك. باه محمد بن عبد الله جودار تولد ف 1930 ف شياضمة ؤ شارك ف لمقاومة لمسلحة ضد ستيعمار لفرانساوي، ؤ تشد ف 10 مارس 1955 ؤ تحبس ف لحبس د دارلبيضا، فين تقتل ف 21 مارس.
قبل مايدخل جودار ل سّياسة، خدم ؤستاد ديال لماط.

## لكاريير ديالو

### ف سياسة
ف 2007، دخل ل مجليس نّواب مورما ربح نتيخابات تشريعية ف دايرة د بن مسيك. مازال باقي برلاماني حتال دابا، مورما عاود ربح لمقعد ديالو ف تلاتة لولايات من بعد.

تنتاخب ب تصفيق أمين عام ديال حيزب تيحاد دوستوري ف 1 أكتوبر 2022 بلاصت محمد ساجد.

### ف رياضة
جودار هو رايس د لفرقة د لفتح لبيضاوي د كورة لي كاتلعب ف لقيسم لّول هواة. ف 2011، تنتاخب رايس د لعصبة د دارلبيضا د كورة ؤ مازال باقي ف لپوصط ديالو مورما تجدد تلاتة د لمرات.

ف 2014، دخل معا فوزي لقجع ف ليستة لي ترشح بيها ل لجامعة لملكية لمغريبية د لكورة، ؤ ولا موراها رايس د لجنة تنضيم لمسابقات ف لمكتب لمديري.

### ف لجمعيات
تنتاخب ف 2009 كاتب عام د جمعية ولاد شوهادا د ستيقلال ف دارلبيضا.

## پوليميك
ف 2009، قبل من لفينال د دوري أبطال لعرب بين لوداد لبيضاوي ؤ ترجي تونسي، ضرب جودار رايس د لجنة تنضيم د لوداد عبد لحميد حسني طّاسيلي قدام نّاس لي حاضرين حيت ماخلاهش يڭلس ف لمنصة شرفية. بجوجهم من بعد دارو شيكاية عند لبوليس.

ف دجنبر 2019، خرجات ڤيديو د جودار بان فيها مابغاش يعطي ل لكونطرول لورقة ديال تران ؤ هدد باش يعيط ل لمودير ديالو. صّحافة عتابرو بلي لفعلة لي دار راها إهانة ل موضاف كيدير خدمتو. دار جودار موراها توضيح قال فيه بلي لڤيديو حرّف شنو وقع بصاح ؤ بلي راه عطا لورقة ل لكونطرول حيت موالف يديرها.

## مصادر

تصنيف:زيادة 1956
تصنيف:سياسي مغريبي
تصنيف:ناس حيين
تصنيف:ناس تزادو ف الدار البيضا
تصنيف:مقالات فيها مصدر و 3000 بايت
فتح الله لمغاري

**فتح الله لمغاري** (مزيود ف 1940 ف فاس، توفّا ف 3 شتنبر 2022) موغني و مولحّين و كاتب كلمات د لأغاني مغريبي، لي كيتّعتابر من رواد لموسيقا ف لمغريب. عندو بزاف د لأغاني لمشهورين عند لمغاربا بحال "رجال الله" و "كاس لبلار" و ضاعت لي نوارة". ولاكين يمكن أشهر وحدة هيا "نداء لحسن" لي دارها مور لإعلان د لماليك لحسن تّاني على لمسيرة لخضرا ف 1975.

## حياتو
كبر فتح الله لمغاري ف وسط عائيلة مهتمة ب لموسيقا. بعدما شد لبكالوريا ف 1958 من ليسي مولاي دريس ف فاس، لتاحق ب لمدراسة لإدارية، ؤ موراها خدم ف وحدة من لمؤسسات ديال مكتب لأبحات ؤ لمساهمات لمعدنية ؤ ولا كاضر فيها.

## لكاريير
كاينين بزاف د لموغنين لي كتب و لحّن ليهوم لمغاري، بحال لطيفة رأفت و عبد الهادي بلخياط، بحال "في قلبي جرح قديم" لي غنّاها بلخياط.

## كتابة
* لي بنيتو راه الريح دّاه
* يلا سد الله باب يفتح بواب
* الله يكمل رجاك
* في قلبي جرح قديم
* الصنارة
* مغيارة
* موحال ينساك لبال
* كاس لبلار
* ضاعت لي نوارة
* نداء لحسن

## غنا
* خسارة فيك غرامي
* كاس لبلار
* ضاعت لي نوارة
* و الله ما نتا معانا
* الله على راحة
* رجال الله

## مصادر

تصنيف:زيادة 1940
تصنيف:وفيات 2022
تصنيف:مغني مغريبي
تصنيف:ناس تزادو ف فاس
تصنيف:ناس توفاو ف الرباط
تصنيف:مقالات فيها مصدر و 3000 بايت
حمد سلطان

**حمد سلطان**، بلأمازيغية **ⵃⵎⴰⴷ ⵙⵍⵟⴰⵏ**، (تولد ف 17 يونيو 1978 ف تارودانت) هو ملحن ومخرج دلأغاني و مغني مغريبي. سلطان واحد من لمغنيين اللي بانو مع لموجة د نايضة، و تيغني بالشلحة و الدارجة و لفرونسي و لونڭلي. ف 2012، ربح سلطان لجائزة د "أحسن فنان ف الشرق لأوسط وشمال إفريقيا" من عند إم تي ڤي، و ف 2013 ربح أحسن فنان ديال لپوپ من عند ميديطيل ف لمغريب.
## لأغاني ديالو
حمد سلطان عندو تال دابا 3 د لألبومات، فيها بزاف د لأغاني لمعروفة، منها:
* *يا سلام* (2006)
* *أشكيد* (2009)
* *نتي وانا* (2009)
* *أفروبيان* (2016)
## مصادر

تصنيف:مغني مغريبي
تصنيف:زيادة 1978
تصنيف:ناس حيين
تصنيف:بيوغرافيا د رجال
تصنيف:ناس تزادو ف تارودانت
رشيدة الحراق

**رشيدة الحراق** (مزيودة ف 1948، توفّات ف 15 أبريل 2022) ممثلة مغريبية ديال لمسرح و تّلفازة. كانت من لمغاربا لّولين لي دخلو ل مجال لمسرح و دّراما ف تّلفازة و لإداعة، لي لعبو دور رايد ف تّطوير هاد لفن ف لمغريب.

## حياتها
رشيدة لحراق تولدات ف رّباط ؤ بدات لكاريير ديالها مابين 1968 و 1969 ف لفرقة د لإداعة لوطنية، معا مومتيلين خرين و موخريجين و كتّاب بحال محمد أحمد البصري، عبد الرزاق حكم، العربي الدغمي، حمادي عمور، حبيبة المذكوري، محمد حسن الجندي و أمينة رشيد. بانت تامعلّميت ديالها ف مسلسل "الأزلية" لي داز ف رّاديو. موراها شاركات ف أول عامال تيليڤيزيوني ف فيلم "ذئاب لا تموت"، ؤ ف مسلسل "الشرع عطانا ربعة"، معا عزيز سعد الله و خديجة أسد و تورية جبران.

أسّسات لحراق فرقة "لمسرح ضّاحك" معا راجلها محمد أحمد لبصري، لي قدّمات عاداد د لمسراحيات بحال "نتا و زهرك"، "دموع إبليس" و "إصابة ف الشبكة". شاركات ف ملاحم فنية، ؤ لمئات د لأعمال على رّاديو، من بينها أعمال كتبها أحمد الطيب العلج. ف لمسلسلات د تّلفازة شاركات ف أعمال بحال "الطريق المجهول" و "بنات لالة منانة".

توفّات ف رّباط ب مرض لكونصير ف أبريل 2022 و تدفنات ف مقبرة الشهداء.

## أعمال
### مسراحيات
* نتا و زهرك
* دموع إبليس
* إصابة ف الشبكة
### إداعة (راديو)
* الأزلية
### أفلام
* ذئاب لا تموت
* المفتش ماجي
* رياض المعطي
* أصدقاء الأمس
* أبو أمل
* حصاد الخطيئة
* الفرح الصغير
* سر الانتقام

### مسلسلات تيليفيزيونية
* الطريق المجهول
* بنات لالة منانة
* راضية
* علاش أ ولدي
* غضبة

## مصادر

تصنيف:زيادة 1948
تصنيف:وفيات 2022
تصنيف:مومتيلات د تلفازة مغريبيات
تصنيف:مومتيلات د لأفلام مغريبيات
تصنيف:مومتيلة مسراحية مغريبية
تصنيف:ناس تزادو ف الرباط
تصنيف:مقالات فيها مصدر و 3000 بايت
أحمد بن محمد الصبيحي

**أحمد بن محمد الصبيحي** السلاوي (مزيود ف يناير 1882 ف سلا، توفّا ف 12 يناير 1944 ف نفس لمدينة) كاتب، شاعر و توارخي مغريبي. كان ناضر د لحبوس ف مكناس و ف آسفي و عندو عاداد د لمؤلّافات منّها كتوبا على دّاريجة و تّرات لمغريبي، ؤ وصف ديال رّحلات ديالو ف لبلدان.

## حياتو
حمد صّبيحي تولد ف سلا ؤ كمّل لحفاضة د لقرأن ب سبع حروف ف 1906 (1324 هـ) على يد فقها بحال أحمد البارودي، و محمد بن عبد الله بريطل. درس لقواعد د لعربية و علوم الشريعة من عند خالو محمد بن أحمد السدراتي، الحسن بن إسماعيل، محمد حتّى الزموري و أحمد بن الفقيه الجريري، ؤ غيرهوم.

مشا ل فاس ؤ قرا فيها 4 سنين على يد فقها بحال قاضي فاس عبد الله بن خضرا، علي بن الطيب الدرقاوي، محمد لقادري، محمد ݣنون، و عبد السلام الهواري.

من 1906 خدم ف مناصب منّها كاتب ف عمالة د سلا، ؤ موضّاف ف لمحكامة د سلا ؤ د رّباط، و ناضر د لحبوس ف أسفي ؤ موراها ف مكناس. و كان كيقرّي تا ف جّامع.

مشا ل لحج ف 1916 (1334 هـ). و سافر ل بزاف د لبلدان بحال دزاير، تونس، مصر، لحيجاز، شّام، فرانسا و بلجيكا. ف لعام لي موراه رجع ل مصر باش يكمّل قرايتو على لّهجات لعربية، ؤ يخدم على كتابو "معجم إرجاع الدارج في المغرب إلى حظيرة أصله العربي". و ألّف كتاب أخور ب لعربية سميتو "الرحلة الثانية" هضر فيه على مصر.

## أعمال
حمد سّلاوي عندو 20 مؤلّاف، بزاف منها باقين مخطوطات ماتنشراتش، منهوم:
* 
* 
* 
* 
* 
* 
* 
* 

### طرجمات ديال كتوبو
* 
* 

## مصادر

تصنيف:زيادة 1882
تصنيف:زيادة 1883
تصنيف:وفيات 1944
تصنيف:شاعير مغريبي
تصنيف:كتاب رحالا مغاربا
تصنيف:ناس تزادو ف فاس
تصنيف:ناس تزادو ف سلا
تصنيف:ناس توفاو ف سلا
تصنيف:مقالات فيها مصدر و 3000 بايت
تصنيف:شخصيات عندها كتر من تاريخ د الزيادة ف ويكيداطا
توريخية

**تّوْريخية** (ب ) مفهوم ف علم تّاريخ لي كيعني لقيمة ديال شي حاجة، بحال ديال شي شخص ؤلا حادات، لي عندها وجود حقيقي ف تّاريخ. لأشخاص ؤ لأحدات لي ماكيحققوش تّوريخية كيتّعتابرو ؤسطورة ؤلا خيال. لأدلة ديال تّوريخية كاتكون ف لعادة على شكل أدلة مادية (قبورا، معلامات، شقوفا د لفلوس، ؤ غيرهوم)، ؤلا توتيقية (روايات تاريخية تكتبات ف زمان ؤ مكان قراب ل لأشخاص ؤ لأحدات لي كيوصفو).

تّوْريخية ف لمعنى لعام ديالها كاتهتم ماشي غير ب "شنو طرا بصّح ف تّاريخ" (سؤال ؤنطولوجي)، مي تا ب "كيفاش لإنسان ديال دابا يقدر يعرف شنو طرا بصّح" (سؤال إپيستيمولوجي)، يعني ب طّرقان و لأساليب ديال لبحت لي كاتوصّلنا باش نجاوبو على هاد سّؤال ف ما كيتعلّق ب أحدات ؤلا شخصيات محددة.

بزاف د شّخصيات و لأحدات لي داخلين ف معتقدات محدّدة، سيرتو دينية، وخا كيعتاقدو فيهوم لملاين د نّاس، ماكيتّعتابروش شخصيات ؤلا أحدات تاريخية عند لحرايفيا ديال علم تّاريخ، حيت ماكيحققوش شّروط ديال تّوريخية.

يلا كانت شخصية ؤلا حادات ماعندهومش توريخية، هادا ماكيعنيش بلي ماعندهومش قيمة ف تّاريخ د بنادم، ؤ لعولاما د تّاريخ ؤ د مجالات مرتابطة بحال لأنطروپولوجيا وخا داكشي يقدرو يدروسوهم، يلا كان لعتيقاد ف لوجود د ديك شّخصية ؤلا لوقوع د داك لحادات، سوا ف لماضي ؤلا تا دابا، عندهوم تأتير كبير ؤلا صغير على تّقافة ؤ تّاريخ لبشري.

## شروط تّوريخية
تّوارخيا ديال تّاريخ لقديم، باش يتبتو تّوريخية د شي شخص ؤلا حادات، ف لعادة كيعتامدو على 3 د شّروط:
# لمعاصرة: كلما كانت لمصدر تّاريخي قريب ف زّمان ؤلا معاصر ل لحاجة، كلما تزادت تّوريخية ديالها.
# تّماسك لمنطقي ؤ لكرونولوجي: خاص لمصدر يعاود داكشي لي طرا بشكل منطقي ف لمكان و زّمان ؤ سّياق تّاريخي.
# سّتيقلالية: خاص لمصدر تّاريخي يكون محايد على قدر ليمكان ؤ مستاقل على داكشي لي كيعاود عليه، يعني ما عدو ما صديق.

ملي كانهضرو على تّاريخ لقديم، لأغلبية سّاحقة ديال شّخصيات تّاريخية لمعروفة صعيب نتبتو لوجود ديالهوم ؤ شنو طرا ليهوم 100%. متلاً كليوپاطرا سّابعة كتبو عليها توارخيا رومانيين بحال پلوطارخ، سويطونيوس، ؤ أپيان السكندري بشكل عدائي بزاف، قرن مورا لموت ديالها، ؤ لمكتوبات تّاريخية لي بقاو تال دابا و لي تكتبو ف وقتها، بحال ديال كيكيرو، إما كيدكروها غي دايزين، ؤلا ماكيديروش سميتها ڭاع، ؤ كيكتبو متلاً غي "لماليكة".

تّوارخيا لقدام، بحال أي بنادم، يقدرو يغلطو، يتلفو، يعتاقدو ب إخلاص ف شي حاجة غالطة، ؤلا تا يكدبو ؤ يغلّطو لقاري بلعاني؛ كيما ليوم كانشوفو لإعلام ؤ صّحافيين يقدرو يكتبو حوايج غالطين ب لغالاط ؤلا بلعاني. وخا نتبتو بلي شي نص تاريخي راه غي تعاويد، هادا ماكيعنيش بلي داكشي لي كيعاود ماطراش، ؤلا بلي شّخصيات ماعاشوش بصّح. إپيستيمولوجياً نقدرو ماعمّرنا نلقاو شي طريقة باش نتبتو ؤلا نّفيوْ تّوريخية ديال شي حاجة.

## مصادر


تصنيف:مقالات فيها مصدر و 3000 بايت
تصنيف:صيونص ديال التاريخ
لبحر لكحل

تصغير|200px|يسار|<P ALIGN=center>لبحر لكحل ف لخريطة</p>
[تصغير|250px|يسار|<P ALIGN=center>لبحر لكحل ف [قريميا]]

**لبحر لكحل**، هو بحر دخلاني جا ما بين لجنوب الشرقي د ؤروپا وآسيا لوسطانية. تيفرقو مع لبحر لمتوسط لمضيق د لبوصفور و لبحر د مارمارا، و تيتلاقا تا مع لبحر د آزوڤ. لمساحة ديال لبحر لكحل هي 436000 كم²، و اغرق بلاصة فيه فايتا 2212 ميطرو د لغرق.

لبلدان اللي ضايرا بلبحر لكحل هي بلغاريا، جورجيا، رومانيا، روسيا، تركيا و ؤكرانيا. كيستما لبحر لكحل حيت كيكونو لغيام فوق منو لأكترية د لوقت.
## مصادر


تصنيف:بحر
تصنيف:روسيا
تصنيف:ؤكرانيا
تصنيف:تركيا
تصنيف:بلغاريا
تصنيف:جورجيا
تصنيف:رومانيا
تصنيف:جغرافيا د ؤروپا
تصنيف:جغرافيا د غرب أسيا
أنجيلا وايت

**أنجيلا وايت** (4 مارس 1985) هي مومتيلة ومخرجة أفلام د لپورنو أسطرالية، بدات لخدمة ديالها ف لپورنو من 2003 وعندها بزاف تاع لجوائز و الترشيحات. ف 2007 خدات ليصونص د لأداب من جامعة ميلبورن، وف 2010 خدات دكتورا ف لفلسفة مع درجة الشرف. و تاتعتابر أنجيلا راسها بيسيكسوال.

## لكاريير
بدات أنجيلا خدمتها ف پورنو ف 2003 منين متلات ف أول مقطع ديالها و كان عمرها 18 عام، و خرج أول دي ڤي دي ديالها ف 2011 ب عنوان "Angela White Finally Fucks". و ف 2013 دارت سيت ويب ديالها ف ب ضّومين "angelawhite.com"، و ف أكتوبر 2014 تعاقدات مع شركة تاع لإنتاج سميتها "Girlfriends Films". و تختارت فنفس لعام كأشهر شخصية د لپورنو ف أسطراليا.

## لجوائز و الترشيحات

## مصادر

تصنيف:مومتيلة ؤسطرالية
تصنيف:مومتيلة د لپورنو
تصنيف:زيادة 1985
تصنيف:مخرجات د لپورنو
تصنيف:مومتيلات د لپورنو بيسيكسوال
تصنيف:مومتيلات د لپورنو ليزبيانات
تصنيف:ناس تزادو ف سيدني
تصنيف:ناس حيين
تصنيف:مقالات فيها مصدر و 3000 بايت
تصنيف:عارضات د لعرا
صوت

[تصغير|[طبل|طّبل كيدير صوت قوي ب لڤيبراج ديال جّلدة ديالو]]
**صّوت** ف لفيزيك هوّا ڤيبراج لي كينتاشر على شكل موجة ف شي واساط مادي، بحال ڭاز، سايل ؤلا قاسح. ف لفيزيولوجيا و لپسيكولوجيا، صّوت هوّا سّتيقبال ديال هاد لموجة ؤ لإدراك ديالها ف دّماغ.

## مصادر


تصنيف:لفيزيك
شفيق بنشقرون

**شفيق بنشقرون** (مزيود ف 1988 ف فاس) توارخي و كاتب روائي مغريبي ؤ ؤستاد د تّاريخ و لجغرافيا. كتب بزاف د لأبحات لمنشورة على تاريخ لإسلام ف لفترة لوسطانية، ؤ شارك ف عاداد د نّدوات لعلمية لي تنضّمو ف مدون بحال لندن، مدريد، لقدس، بيروت، ؤ أنقارا.

## أعمال
### أبحات
* 
* 
* 

### كتوبا
* رواية: 

## مصادر

تصنيف:زيادة 1988
تصنيف:أكاديميين مغاربا
تصنيف:كتاتبيا مغاربا د لقرن 21
تصنيف:ناس تزادو ف فاس
محمد أمزيان (توضيح)

هادي صفحة د التوضيح، السمية د **محمد أمزيان** تسمّاو بيها هاد الناس:

* الشريف محمد أمزيان: مقاوم مغريبي (1859-1912).
* محمد سلام أمزيان: الشاف د لإنتفاضة د الريف 1958-1959.
* لماريشال محمد أمزيان: عسكري مغريبي-صبليوني (1897-1975)

تصنيف:صفحة توضيح
كايدن كروس

**كايدن كروص** (مواليد 15 شتنبر 1985) هي مومتيلة إباحية مريكانية أصلها من السويد. عندها بزاف تاع لجوائز على لأعمال دياولها.

تولدات كروس و تربات ف ساكرامينطو، كاليفورنيا. ف لكديات لي كاينة بين ساكرامينطو و پلاسرڤيل. وهي ف لغالب من أصول سويدية. وصفات راسها بلي "مهووسة ب لكتوبا" ف لفترة تاع خدمتها طالبة ف لّيسي. كروص كانت تتحيد حوايجها ف مدينة رانشو كوردوڤا، كاليفورنيا ملي كانت عندها 18 لعام ف عمرها باش تصور فلوس إضافية.

## الكاريير
من الأفلام لي دارت مع Vivid فيلم Kayden's First Time و Hard Time و Be Here Now. وماكانتش راضية على الشركة، و ولات خدامة فريلانسر من بعد عام واحد ملي مالقاتش العقد ديالها. ووقعات عقد جديد مع Adam & Eve بعد شهر واحد ملي كانت خدامة فريلانسر مجانية. و طلقات سيت ويب رسمي Kross ، ClubKayden.com ، ف 2 شتنبر 2008. ستاضفات كروص مدونة على UnKrossed.com، وكتبات تحديثات منتظمة و أعمدة رأي تاع موقع MikeSouth.com، وهي مدونة إشاعات تاع لپورنو، ف مواقع بحالها.

ولات كروص حصرية ل Digital Playground بالعقد لي فيه بزاف تاع السنوات ف 1 يناير 2010. و خرج الفيلم اللول تاعها مع شركة The Smiths، و حقق بزاف تالمبيعات. و فشهر ديالها تّالت فالعقد. ربحات جوج جوايز د أحسن ممثلة على الدور.

ستاضفات كروص 2010 حفلة توزيع الجوائز تاع AVN، معا الممثلة الإباحية كيرستن پرايس والكوميدي ديڤ أتيل. كانت "Cover Girl" ف مجلة Penthouse د شهر شتنبر 2008 و 2010. لعبات كروس دور البطولة فأحسن فيلم AVN فعام 2010 ف نهار ثامن وصور دور إلين نوردڭرين، مرات تايڭر وود، ف فيلم تايلر وود من آدم و حوّا.

فعام 2012، ستاضفات جوائز Xbiz ل لمرة ثانية، وبانت فالحفلة مع نجمة تاع العقد Wicked Pictures / Wicked.com، جيسيكا دريك، و على الزربية الحمرا AVN مع المضيفين المشاركين جيسي جين و عازف الڭيطار ديف نافارو.

## مصادر

تصنيف:زيادة 1985
تصنيف:مومتيلات د لپورنو ميريكانيات
تصنيف:موخريجين د لپورنو ميريكانيين
تصنيف:عارضات إغراء
تصنيف:عارضات ميريكانيات
تصنيف:ناس حيين
تصنيف:مقالات فيها مصدر و 3000 بايت
نزار إبراهيم

**نزار إبراهيم** (مزيود ف 1982 ف برلين) عالم د لپاليونطولوجيا و لأناطوميا لمقارنية ألماني مغريبي خدّام ؤستاد ف جامعة پورتسماوث ف نّڭليز. نزار إبراهيم قاد بزاف د رّحلات د سّتيكشاف ف صّحرا د إفريقيا، ؤ معروف ب لأبحات ديالو على لفوصيلات ديال سّنسوليات ف منطقة كمكم ف لمغريب، سيرتو كتيشاف لبقايا ديال ديناصورات، پطيروصورات، و تمساحيات.

ف سّنوات لّخرة، نزار إبراهيم قاد بحت لي بدّل بشكل جدري نّضرة لعلمية على لقلدة ؤ لبلايص د لمعيشة ديال سپينوصوروس، واحد من أكبر دّيناصورات لمفتارسة. عندو هتيمام تا ب لبيوأنفورماتيك ؤ ساهم ف مشروع فينوسكييپ *Phenoscape* لي كيركّز على تحليل لجينات ب ليعتيماد على تّعلام لماكيني. كيتواصل بزاف معا لجمهور لعام، ؤ هوّا عضو ف لبيرو د تّواصل ديال ناشيونال دجيوڭرافيك.

## حياتو
نزار إبراهيم عندو أصول مغريبية و ألمانية، ؤ جدّو هوّا عبدالله براهيم لي كان تالت رئيس د لوزارا د لمغريب مورا سّتيقلال. من صغرو كان مولوع ب لحيوانات، لأناطوميا و تّطور لبيولوجي. فاش كان عمرو 5 سنين، قرر بلي باغي يولي عالم د لپاليونطولوجيا فاش كان كيقرا كتاب على دّيناصورات.

ف 2006، خدا ليصونص ف جّيولوجيا و لبيولوجيا من جامعة بريسطول ف لميريكان، و ف 2011 خدا دّوكتورا من جامعة دابلين *University College Dublin* ف إرلاندا. و دار بحت مور دوكتورا ف لجامعة ديال شيكاڭو ل مدة د 4 سنين.

### لكاريير
سّي إبراهيم ولّا ؤستاد موساعيد ف جامعة ديتروي ميرسي ف ميتشيڭان، لميريكان، مابين 2018 و 2020، ؤ كان كيقري لأناطوميا د بنادم، لأناطوميا لمقارنية و تّطور. دابا خدّام موحاضير سامي () ف جامعة پرتسماوث. ؤ كيخدم معا مجموعة د طّالابا ؤ لباحتين ف جامعة لحسن التاني ف كازا ف لمغريب. ف 2015، تّختار واحد من بين 21 شخص كا "صديق ديال تيد TED" () و هوّا أول پاليونطولوجيست ف هاد لپروڭرام.

## جوايز و تكريمات
خدا بزاف د لجوايز و تّكريمات، من بينها:
* 2014: عضو ف برنامج لموستكشيف صّاعد ف ناشيونال دجيوڭرافيك.
* 2015: صديق ديال تيد TED.
* 2015: دخل ل ليستة د "كريين 40 تحت 40" ديال جورنال د تّبزنيس Crain's Chicago Business.
* 2019: لكتيشاف ديالو د سپينوصوروس عتابراتو ناشيونال دجيوڭرافيك واحد من أهم 20 كتيشاف ف لعقد.

## لمزاود
* لپروفيل ديالو ف جامعة ديتروي ميرسي 
* حوار ديالو معا قناة تسي دي إف ZDF لألمانية

## مصادر

تصنيف:زيادة 1982
تصنيف:أكاديميين مغاربا
تصنيف:ألمانيين من أصل مغريبي
تصنيف:ناس تزادو ف برلين
تصنيف:ناس حيين
تصنيف:ناس د برلين
تصنيف:مقالات فيها مصدر و 3000 بايت
نورا فتحي

**نورة فتحي** (مزيودة ف 6 فبراير 1992) هي راقصة و مومتيلة و عارضة و مغنية و مونتيجة د أغاني مغريبية.

تولدات نورا فتحي ف كانادا. باباها و ماماها بجوج من لمغريب. من كندا مشات تعيش ف لهند فين تتخدم ف السينيما لهندية. أول مرة بانت ف بوليوود ف فيلم زئير: نّمورا د سونداربانس ( Roar: Tigers of the Sundarbans). وولات عندها شهرة كبيرة فسينما تيلوجو حيث تدير شطحات فأفلام هندية بحال المزاج (Temper)، باهولبالي (Baahubali) وكيك 2 (Kick 2) ، غارمي (Street dancer 3d) ، ساكي ساكي (Batla house) ..ولعبات البطولة فبزاف تاع الأفلام بحال (Pachtaoge) و(Chhor denge) و(Naach meri rani)و (Maarjavaan) ..ودارت بزاف تاع الأغاني بصوتها بحال Pepeta وDilbar arabic وكانت عضو لجنة التحكيم فبرنامج أحسن الراقصين في الهند (India's best dancer) ونورا فتحي أول عربية تتفوت مليار مشاهدة فأغنية ديلبر.

## فيلموغرافيا

### السينما

### تلفازة

## مصادر

تصنيف:مغنية مغريبية
تصنيف:زيادة 1992
تصنيف:مومتيلة مغريبية
تصنيف:ناس حيين
تصنيف:كاناديين من أصل مغريبي
شوف تيڤي

**شوف تيڤي** هو موقع مغريبي د لخبار ب لّوغة لعربية تقاد عام 2013 من طاراف لمدير لعام ديالها دريس شحتان. تيسمي لموقع راسو "أول تلفازة إلكطرونية ف لمغريب"، حيت كيعتامد على لمحتوى لي تايتشاف كتر من لمكتوب. و تيتاعبر شوف تيڤي من أكتر لمواقع ف شّوفات ف لمغريب، و حقق كتر من 13 مليار شوفة ف مواقع التواصل لإجتماعي ف 2020.

## مصادر

تصنيف:سيت مغريبي
تصنيف:لإعلام ف لمغريب
تصنيف:جورنال إليكطروني مغريبي
سي مهدي

**مهدي بنبراهيم**، معروف ب سميتو لفنية **سي مهدي**، تولد ف 24 أبريل 1981 ف دارلبيضا، هو موغني مغريبي.

ستيل ؤ لأغاني ديالو كيخدم فيهم كلمات مأنسپيرين من لواقع ؤ لمشاكل ديال لموجتماع.

## لكاريير ديالو
تولد سي مهدي ف 1981 ف كازا، كيغني ملي دار تمن سنين. بدا لكاريير ديالو ف 1998، موراها ب تلت سنين خرّج أول ألبوم ديالو "كنت ماشي".

ف 2003، دار ألبوم جديد ب سميت "يا بلادي" كيتأسف فيه علا تفرݣيعات د 16 ماي ف كازا. هاد لألبوم كان فيه تخليطة د ستيلات بين راي ؤ لهيپ هوپ.

ف 2007، خرج غنية "ساكادو" لي دار ليها ڤيديو كليپ، ؤ بدات كاتدوز ف راديو. موراها ب عاماين، دار ديو معا حسن لفد ف لغنية "كولشي في كازا" لي لقات ستيقبال مزيان من عند لجمهور. ف نفس لعام، دار لغنية د لجينيريك د سيتكوم "كول سانتر" لي داز ف دوزيم معا سحر صديقي.

ف 2013، خرج غّنية "نتا لي بغيتي" معا سامية أقريو.

ف 2022، خرج جوج د لأغاني لي غادي يكونو ف ألبوم جديد، لولة ب سميت "بغيت خدمة" ؤ تّانية "فينيطو". لغنية د فينيطو، لي هضر فيها علا لمشاكل بين لمزوجين، دارت لبوز ف صوشل ميديا ف لمغريب، ؤ تعرض لموغني موراها لحملة ديال تنمر بسباب ستيل ديال لغنية ؤ لكلمات ديالها.

## مصادر

تصنيف:زيادة 1981
تصنيف:مغني مغريبي
تصنيف:ناس تزادو ف الدار البيضا
تصنيف:مقالات فيها مصدر و 3000 بايت
جغرافيا د لمغريب

لمغرِيب جَا هُو تَّالي فشَّمَال لغْربي ديال لقارة دإفريقيا، ؤ هو تَّالي فلجَنوب لغْربي ديال لبحر لبيضْ لمتوسط، ؤ فشرق ديال لمحيط لأطلسي. المغرب كاين فشَّمال ديال دّْوِيرَة دلإستواء، و فْلغربْ ديال لخط ديال ڭرينيتش، و تايدوز فلجانوب ديالو دّْوِيرَة ديال لكونصير. لمغريب عاود كاين بين لخطوط ديال طول 1 درجة، و17 درجة، فلغرب ديال خط ڭرينيتش، وبين دّْوِيرَات ديال لعرض 21 درجة و36 درجة فشمال ديال دّْوِيرَة دلاسْتواء.

## لحدود دلمغريب
تصغير|290x290بك|لموضع دلمغريب فافريقيا
لمغريب عندو حدود طبيعية، حيت تانلقاوه تايطل على لبحر لبيض لمتوسط فشَّمال، بخط دساحل تايوصل ل450 كلم. وتايطل من لغرب على لمحيط لأطلنتي بخط دساحل تايوصل ل 3050 كلم، و فلمجموع تانلقاو 3500 كلم من لخط ديال ساحل. أما لحدود سياسية ديال لمغريب فتالقاو الدولة ديال لجزاير فشرق، و فلجانوب و لجانوب شرقي، كاينة دولة ديال موريطانيا.

## لاستراتيجية دلموضع دلمغريب
لمغريب هو بين دول لي كاينة فلجانوب ديال لبحر لبيض لمتوسط، و هو لْخْرْ فشمال لغربي ديال مْجموعة دُول دلمغريب لكبير و إفريقية، كيف ما كاين فلجانوب ديال لقارة د أوروبا و هو لي قريب ليها من إفريقيا، حيت تايفصلو على صبليون غير لمضيق ديال جبل طارق. هاد لموقع ديال لمغريب هو موقع ستراتيجي لإفريقيا ولدول ديال لمغريب لكبير، حيت قريب من أوروپا، و حيت محلول على جوج دجوايه ديال لبحر، (لبحر لبيض لمتوسط ولمحيط لأطلسي)، و كايتعتابر طرف مهم فلمضيق ديال جبل طارق، لي هو واحد من طرقان لمهمة فتيجارة دلبحر فلعالم. لموقع ديال لمغريب ستراتيجي حتى بنسبة للاتحاد ديال أوروبا، حيت لقرب ديالو ليها تايخليه بحال شي باب كاتنفاتح منو أوروبا على إفريقيا من ناحية الإقتصاد.

## مصادر


تصنيف:لمغريب
تصنيف:مقالات فيها مصدر و 3000 بايت
محمود درويش

**محمود درويش** (تولد ف 13 مارس 1941 ف لبيروة ف فلسطين - مات ف 9 غشت 2008 ف هيوسطن ف طيكساس) كان شاعر و كتاتبي فلسطيني، اللي كيتعتابر الشاعر لوطني د فلسطين. درويش كان معروف بالشيعر على بلادو، و من الناس اللي طورو الشيعر الجديد ب لعربية. كان تيقارن لحب د فلسطين ب لحب د مرا، و هي التصويرة اللي كان تيخدّم باش يهضر على لولادة و لوحشة و لهجرة و لمنفى.

محمود درويش كان من لعرب ديال 48 (هوما لفلسطينيين اللي ختارو يعيشو ف إسرائيل وخداو لجنسية ديالها). كان داخل ڭاع ف السياسة د إسرائيل (كان ف لحزب الشيوعي)، و كان مرا مرا كيمشي للأراضي لمحتلة باش يدير ليالي د الشيعر.

درويش ربح بزاف د لجوائز ف لعالم كامل على الشيعر ديالو، و هو اللي خلاه يكون من الشوعارا لعرب لمشهورين بزاف ف لقرن 20.
## مصادر


تصنيف:شاعير فلسطيني
تصنيف:بيوغرافيا د رجال
تصنيف:زيادة 1941
تصنيف:وفيات 2008
مستر كرايزي

**عثمان عتيق** و سميتو لفنية **مستر كريزي** MR CRAZY (مولود ف 22 ماي 1997، الدار البيضا) هو مغني د رّاپ مغريبي.

## حياتو لفنية
لأغاني و لڤيديوات و لموسيقا ديالو كاتصور لحياة ف لأزمة لإجتماعية لإنسانية لمتفاقمة ف لمغريب، بحال لڭياطن ف ضواحي لمدون، تّهميش لإجتماعي، و زيد عليها شّفرة و تّشرد و لأزمة ديال لي مخدامينش ف لمغريب.

ف 8 غشت 2014، حكمات محكمة ف عين السبع ف كازا عليه ب لحبس 3 شهور، و ب مانضة ديال 500 درهم، ب تهم ديال "إهانة مؤسسات الدولة" و "لمس ب لأخلاق لعامة" و "تحريف النشيد لوطني لمغريبي" و "إهانة لبوليس و لقضاء".

حيت جا ف واحد لمقطع ديال أغنية ب عنوان "حياتي ناقصة":

منبت لأحرار ف نّشيد راه غا كلمة.. مشرق لأنوار ب نّسبة ليا غا حلمة


## مصادر

تصنيف:راپور مغريبي
تصنيف:ناس تزادو ف لمغريب
تصنيف:زيادة 1997
تصنيف:مقالات فيها مصدر و 3000 بايت